Ιωάννης Διακίδης

Ο Ιωάννης Διακίδης (Σύμη, 1867 - Πάτρα, 1962) ήταν αθλητής και ευεγέρτης των Πατρών. 

Ήταν λιθογράφος και διατηρούσε δικό του κατάστημα στην Πάτρα, το οποίο άφησε εποχή για την καλαισθησία του. Ήταν επίσης αθλητής του Παναχαικού γυμναστικού συλλόγου και του ΕΟΣ Πάτρας, με πολλές νίκες σε αγώνες και φυσιολάτρης ο οποίος σε πολύ μεγάλη ηλικία συμμετείχε σε πεζοπορίες. Κατασκεύασε ορειβατικό καταφύγιο στο Παναχαϊκό όρος, δώρισε στο κράτος το οίκημα της οδού Κορίνθου και με δική του δωρεά απέκτησε στέγη η Σχολή του Λαού, η οποία για τον τιμήσει ονομάστηκε "Διακίδειος". Τέλος, μεταξύ πολλών άλλων δωρεών, δώρισε δυο οικήματα στην χριστιανική εστία και ένα οίκημα στον ΦΙλοδασικό σύλλογο στην περιοχή Άγιος Κωνσταντίνος στην Κρήνη. Αδελφός του ήταν ο Θεμιστοκλής Διακίδης. Σήμερα ο ΕΟΣ Πατρών για να τιμήσει την προσφορά του έδωσε το όνομα του σε καταφύγιο στο Παναχαϊκό όρος.

Πήρε μέρος στο πρώτο πανελλήνιο πρωτάθλημα χιονοδρομίας κατακτώντας μάλιστα την 3η θέση. Ήταν μέλος και αθλητής του Παναχαϊκού Γ.Σ. το 1895 ήταν από τους πρώτους κωπηλάτες του συλλόγου παίρνοντας μέρος και σε αγώνες.

Παραπομπές

Πηγές 
 Χρήστος Μούλιας, Το λιμάνι της σταφίδας, Πάτρα 1828-1900, Εκδόσεις Περί τεχνών, Πάτρα 2000, ISBN 960-86814-0-5
 Νίκος Ε. Πολίτης, Ο Πατραϊκός αθλητισμός, Τόμος Β΄, Από την εποχή του Τόφαλου ως την ίδρυση της Παναχαϊκής, Αχαϊκές εκδόσεις, Πάτρα 1997. ISBN 960716492X
 Νίκος Ε. Πολίτης, Ο Πατραϊκός αθλητισμός, Τόμος Α΄, Η πρώτη δεκαετία 1891-1900, Αχαϊκές εκδόσεις, Πάτρα 1994. ISBN 9607164911

Εξωτερικοί σύνδεσμοι 
eospatras, επίσημη ιστοσελίδα

Έλληνες ευεργέτες
Έλληνες αθλητές των χιονοδρομιών
Έλληνες αθλητές της κωπηλασίας
Αθλητές στίβου της Παναχαϊκής
Ορειβατικός σύλλογος Πάτρας